**Tlačová správa
www.kia.sk**

**28. 08. 2019**

Kontaktná osoba:

Mária Spišiaková

Kia Motors Sales Slovensko

e-mail: m.spisiakova@kmss.sk

Tel: 0910 977 334

[Facebook | Kia Motors Sales Slovensko](http://www.facebook.com/pages/Kia-Motors-Sales-Slovensko/232915007239?ref=ts)

**Marek Hamšík sa stal ambasádorom značky Kia**

* **Futbalová superhviezda, kapitán národného tímu a vzorný otec Marek Hamšík sa stal ambasádorom značky Kia**
* **So značkou Kia Motors ho spája silný príbeh**
* **Marek Hamšík odhalil a pokrstil najnovší model XCeed**

Marek Hamšík, fenomenálny futbalista s vycibrenou technikou a kapitán národnej futbalovej reprezentácie vstúpil do Kia tímu. Kia a Marek majú toho spoločného viac ako by sa na prvý pohľad zdalo, obaja prešli dlhú cestu, ktorá ich doviedla až na vrchol; obaja majú na sebe štítok „Made in Slovakia“ a obaja sú známi svojím zmyslom pre kvalitu, detail a spoľahlivosť. Oboch spája silný príbeh.

Marek Hamšík priblížil svoj príbeh: *„Veľmi dobre viem, aká neuveriteľne ťažká je cesta neznámeho hráča na športový vrchol. Znamená to nespočetné hodiny odriekania, tvrdej práce a usilovnosti. Musíte mať však aj istú dávku šťastia, či už na tím alebo ľudí okolo seba. Mňa poháňala túžba byť lepší ako všetci ostatní. Som veľmi šťastný, že sa mi to podarilo!“*

Príbeh značky KIA je v mnohom podobný. Z neznámej značky, ktorá začínala výrobou oceľových komponentov a neskôr bicyklov sa v priebehu niekoľkých rokov stal vážny a rešpektovaný hráč v automobilovom svete. Kia sa stala ikonou v dizajne s dokonalou technikou, bezpečnosťou a spoľahlivosťou. Kia ako prvá a jediná posunula hranice garancie kvality na sedemročnú záruku. Málo kto veril, že zo skromných pomerov sa v priebehu niekoľkých dekád vypracuje na jedného zo svetových lídrov a stane sa hlavným tvorcom hry.

Marek Hamšik vstúpil do tímu Kia a pri tejto príležitosti uviedol: *„Som hrdý, že sa stávam členom unikátneho tímu Kia. Spája nás silný príbeh.“*

Marián Hoffer, generálny riaditeľ Kia Motors Sales Slovensko rovnako neskrýval nadšenie z nového ambasádora: *„Futbal je najpopulárnejší šport na svete. Kia sa ho snaží podporovať celosvetovo už niekoľko rokov. Ja som nesmierne rád, že na Slovensku máme tak výnimočného futbalistu akým je Marek a práve on bude patriť do nášho tímu. Verím, že vzájomné partnerstvo založené na vášní, tvrdej práci a prekonávaní výziev bude úspešné a vytvoríme spolu ďalší silný príbeh.“*

Marek vkročil do Kia tímu krstom najnovšieho modelu z rodiny Ceed, štýlového crossoveru XCeed. Model XCeed sa rovnako ako celá rodina Ceed vyrába na Slovensku a jeho predaj začína začiatkom septembra.

– Koniec –